b'\n_START_ARTICLE_\nVuoristo- ja nummiponi\n_START_PARAGRAPH_\nVuoristo- ja nummiponi (engl. mountain and moorland pony, M&M pony) on ryhm\xc3\xa4 Brittein saarilta kotoisin olevia poni- ja pienhevosrotuja, joilla on yhteisi\xc3\xa4 piirteit\xc3\xa4. Monet niist\xc3\xa4 polveutuvat nummilla kasvatetuista puolivilleist\xc3\xa4 poneista, ja osaa roduista kasvatetaan my\xc3\xb6s nykyisin niin ratsastus-, ajo-, ty\xc3\xb6- ja n\xc3\xa4yttelyk\xc3\xa4yt\xc3\xb6n ohella._NEWLINE_Perinteisesti vuoristo- ja nummiponeihin on luettu yhdeks\xc3\xa4n rotua (welshponin nelj\xc3\xa4 tyyppi\xc3\xa4 yhten\xc3\xa4 rotuna), mutta viime vuosikymmenin\xc3\xa4 ryhm\xc3\xa4\xc3\xa4n on laskettu ainakin kaksi uutta rotua, eriskaynponi ja kerrynsuoponi. Ponikoon ylitt\xc3\xa4vi\xc3\xa4 brittil\xc3\xa4isi\xc3\xa4 rotuja, kuten Britannian useita kylm\xc3\xa4verirotuja ei lasketa vuoristo- ja nummirotuihin. Brittil\xc3\xa4isiss\xc3\xa4 hevosn\xc3\xa4yttelyiss\xc3\xa4 vuoristo- ja nummiroduille j\xc3\xa4rjestet\xc3\xa4\xc3\xa4n yleens\xc3\xa4 yhteisi\xc3\xa4 luokkia, joskin welshponeille omansa.'